Aalborg Stiftstidende, 1832-10-13
Holland. - Belgien. Vi erfare, siger den engelske Courier, at Grev Dorhoff, Secretair ved det preussiske Gesandtskab, er den 2den Octbr. afgaaet til Berlin med meget vigtige Depescher, og vi have Aarsag til at troe, at Conferentsen ikke vil gjøre noget videre Skridt i de hollandskabelgiske Anliggender, førend den preussiske Regjerings Svar er indløben; saalænge vil Conferentsen heller ikke holde Forsamlinger. Af en paalidelig Kilde forsikkres, at man nu stærk tvivler om de 3 store østlige Magters Jndvilgelse i de intenderede Tvangs-Forholdsregler mod Kongen af Holland. Det hedder, at Ruslands, Preussens og Østerrigs Utilbøielighed til at anvende nogen Slags Magt eller Tvang mod hiin Monark, grunder sig paa den Anskuelse, at han, ved det han allerede har tilstaaet, har gjort Alt, hvad der var passende for ham som Overhoved for en uafhængig Stat, idet han nemlig ved Aftrædelsen af enkelte Landskaber, ved at anerkjende Belgiens nye Grændser, Kong Leopold som sammes Behersker, samt den nye Stats Neutralitet og Uafhængighed havde gjort Alt, hvad man kunde forlange af ham. De Differencer, der endnu maatte være at jevne, henhørte ikke til Folkeretten, men kunde kun betragtes som en Privatsag mellem de uenige Stater, hvilken de selv maatte afgjøre med hverandre, uden at Conferentsen kunde blande sig der. Denne Notice, siger Courier, er meddeelt os af en meget agtværdig Haand, men vi haabe og stole imidlertid paa, at Tilendebringelsen af den hollandskbelgiske Sag ikke vil støde an mod en slig ny Klippe. Trods dette Haab er det dog sandsynligt, at Sagen forholder sig saa, men endnu derimod tvivlsomt, hvad Frankrig og England nu vil gjøre. I de hollandske Blade spores tydeligt, at det er Regjeringens Beslutning at lade det komme til det Yderste og at Folket veed dette og billiger det. En Correspondent i Times, undertegnet Batavus, raillerer endog med Conferentsen og navnlig med det Project, at Kongen af Holland skulde bøde med Pungen for sin Gjenstridighed, saaledes nemlig, at der skulde trækkes een Million af i Hollands Fordring paa Belgien for hver Uge Kong, Vilhelm sad Conferentsens endelige Bestemmelse overhørig. J Sandhed, siger denne Batavus, Conferentsen burde dog vide, at Holland hverken lader sig skræmme ved Tvang eller Trudsler paa Papiret, og jeg undrer mig kun over, at dette Project i 3 eller 4 Dage kunde være Gienstand for Conferentsens Deliberationer. Sandelig, var det, som Rygtet gaaer, det yngste Medlem, der fik dette Project casseret, saa var det sikkert ogsaa det klogeste. Thi, spørger jeg i den sunde Menneskeforstands Navn, hvad vilde vel Kongen af Holland have svaret, om man havde foreholdt ham denne Trudsel, Jntet Videre end dette. I erklære, at J ikke ville Krig, men at J ville indeholde mine Penge, indtil jeg giver efter, nu vel - saa vil jeg ogsaa ganske fredelig beholde Antverpen besat, indtil jeg faaer den sidste Skilling. Det synes mig, at den yngre russiske Gesandt her har bevaret Conferentsen for den værste Situation, hvori den endnu har været, og at man vilde have behøvet mere end 5 eller 6 Dages Deliberation, for at gjøre en slig FaAt under disse Omstændigheder Hollands Forhold til Frankrig ikke kan blive ganske venskabelig, kan man begribe.